+-----------------------------------------------------------------------+
| 3.  ลักษณะการประกอบธุรกิจ                                                |
+-----------------------------------------------------------------------+

1.  ประวัติความเป็นมา

บริษัท เอ็ม เอฟ อี ซี จำกัด (มหาชน) จัดตั้งขึ้นเมื่อต้นปี 2540 โดยการร่วมทุนระหว่างบริษัท
โมเดอร์นฟอร์ม อินทิเกรชั่น เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป
จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม
ปัจจุบันบริษัท เอ็ม เอฟ อี ซี จำกัด (มหาชน) เป็นผู้ถือหุ้นของบริษัท โมเดอร์นฟอร์ม อินทิเกรชั่น
เซอร์วิสเซส จำกัด ในสัดส่วน 100%

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้ม
ที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว
ผู้ประกอบการจะต้องมีการเก็บรักษาสินค้าคงคลังทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา
พัฒนาและวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัยเทคโนโลยี และนวัตกรรมที่ใหม่ ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มากหากสามารถเรียนรู้และนำเสนอนวัตกรรมใหม่ๆ
แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ รวมทั้งภาคอุตสาหกรรมการผลิต

พัฒนาการที่สำคัญของบริษัทนับตั้งแต่จดทะเบียนจัดตั้งมีดังต่อไปนี้

ปี 2553

-   ได้รับการเสนอชื่อเข้าชิงรางวัลบริษัทจดทะเบียนดีเด่นด้านนักลงทุนสัมพันธ์ “IR Excellence
    Awards 2010” ประเภทบริษัทจดทะเบียนในตลาดหลักทรัพย์ฯ
    ที่มีมูลค่าหลักทรัพย์ตามราคาตลาดไม่เกิน 10,000 ล้านบาท กลุ่มที่ 3

-   ได้รับผลประเมิน “ดีเยี่ยม” ประจำปี 2553 จากสมาคมส่งเสริมผู้ลงทุนไทย
    ในการประเมินคุณภาพการจัดประชุมสามัญผู้ถือหุ้นประจำปีโครงการ Annual General
    Meeting (AGM)

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “บุคคลคุณภาพแห่งปี
    2010” (Quality Persons of the Year 2010)
    สาขาบุคคลตัวอย่างในภาคธุรกิจเทคโนโลยีสารสนเทศและการสื่อสาร
    โดยมูลนิธิสภาวิทยาศาสตร์เทคโนโลยีแห่งประเทศไทย (มสวท.)

-   ได้รับรางวัลชนะเลิศการแข่งขัน “การเจาะระบบความปลอดภัยไร้สาย (Wireless
    Hacking)” ที่งาน AIRRAID3 Hacking Tournament ประเทศสิงคโปร์ เมื่อวันที่ 20
    ตุลาคม 2553

-   ได้รับรางวัล Microsoft Country Partner of the Year Award ประจำปี 2010
    จาก Microsoft เมื่อวันที่ 13 ก.ค. 2553

-   ได้รับรางวัล Cisco Customer Satisfaction Excellence จาก Cisco
    ในฐานะพาร์ทเนอร์ที่มีความโดดเด่นด้านการให้บริการและสร้างความพึงพอใจแก่ลูกค้า
    จากโครงการ Cisco Channel Partner Program

-   ได้รับรางวัล The Green plum Best Partner Award 2009 จาก Green plum
    เมื่อวันที่ 21-23 เมษายน 2553

-   ได้รับรางวัล Top Information Risk and Compliance Solution Partner จาก
    Symantec เมื่อวันที่ 3 มี.ค. 2553

ปี 2552

-   ได้รับรางวัล FY09 Enterprise Strategic Win of the Year และ FY09 Top
    Advance Technology (AT) Partner of the Year จาก Cisco เมื่อวันที่ 29 ม.ค.
    2553

-   ได้รับรางวัล “Most Distinguished Achievement Award for Asia Pacific”
    จาก IBM เมื่อวันที่ 25 ตุลาคม 2552 ในฐานะบริษัท Partner ที่มีความโดดเด่นทางด้าน
    Information Management และโซลูชั่นที่แตกต่าง บนพื้นฐานของ IBM Information
    Management Software Portfolio

-   ดำเนินการ Re-Certified Cisco Gold Certified Partner in Thailand
    เมื่อวันที่ 14 ก.ย.2552
    แสดงให้เห็นถึงความมุ่งมั่นในการพัฒนาประสิทธิภาพกระบวนการทำงานและการให้บริการ
    ที่ได้มาตรฐาน

-   ได้รับรางวัล Desktop Deployment of The Year 2009 จาก Microsoft เมื่อวันที่ 7
    ส.ค. 2552 และถือเป็น Partner รายแรกๆ ของ Microsoft
    ที่มุ่งเน้นและมีศักยภาพในด้าน Advanced Desktop Infrastructure Solution ของ
    Microsoft

-   ได้รับรางวัล Solution Selling Award 2009 จาก SYMANTEC เมื่อวันที่ 23-25
    เมษายน 2552ที่ประเทศมาเก๊า

ปี 2551

-   ผ่านการรับรองมาตรฐาน CMMI Maturity Level 3
    ซึ่งเป็นรูปแบบการปรับปรุงกระบวนการพัฒนาผลิตภัณฑ์และบริการ
    โดยเฉพาะด้านการพัฒนาซอฟต์แวร์อันเป็นที่ยอมรับในระดับสากล จากบริษัท ISEM Co.,td.
    ผู้ประเมิน ซึ่งเป็นระดับสูงสุดที่มีการรับรองในประเทศไทย

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “นักบริหารดีเด่น”
    ประจำปี 2551 (Executive of the Year 2008) สาขาการพัฒนาองค์กรทางด้านไอที
    โดยนิตยสารเส้นทางไทย

-   DTAC ATM SIM พัฒนาโดย MFEC ได้รับรางวัล “บริการการเงินบนมือถือยอดเยี่ยม” (Best
    Mobile Money Service) จากการประกวด Asia Mobile Awards 2008
    โดยสมาคมจีเอสเอ็ม (GSMA) ในงาน GSMA’s Mobile Congress ที่มาเก๊า

-   ได้รับรางวัล “Advance Technology Partner: Rich Media Communications”
    จาก Cisco พิสูจน์ให้เห็นถึงภารกิจในการปรับปรุงจุดแข็งด้านความแตกต่างและ Advanced
    Technology ซึ่งจะช่วยยกระดับข้อเสนอที่มีคุณค่าและแตกต่างที่ MFEC มอบให้กับลูกค้า

-   ได้รับรางวัลรองชนะเลิศการแข่งขันเจาะระบบผ่านเครือข่าย (Wireless Security)
    ในงาน “Siam Secure Air Raid Hacking Challenge Bangkok 2008” ที่
    Central World เมื่อวันที่ 27 มี.ค. 2551

ปี 2550

-   ได้รับเกียรติบัตร 4 บริษัทต้นแบบ นำอุตสาหกรรมซอฟต์แวร์ก้าวสู่ระดับสากล ในโครงการ
    (TQS: The Roadmap to International Standard) ด้วยมาตรฐาน ISO 15504
    จากสำนักงานส่งเสริมอุตสาหกรรมซอฟต์แวร์แห่งชาติ (องค์กรมหาชน)
    ร่วมกับกลุ่มอุตสาหกรรมซอฟต์แวร์ สภาอุตสาหกรรมแห่งประเทศไทย, ซอฟต์แวร์พาร์ค
    และสมาคมอุตสาหกรรมซอฟต์แวร์ไทย
    ซึ่งถือเป็นย่างก้าวที่สำคัญอีกก้าวหนึ่งของบริษัทในการยกระดับคุณภาพมาตรฐานการผลิตซอฟต์แวร์ให้ทัดเทียมระดับสากล
    และเพิ่มขีดความสามารถในการแข่งขันกับต่างชาติ

-   ได้รับรางวัล Partner of the Year 2007 ด้าน System Integrator จากบริษัท
    Oracle Corporation (Thailand)
    ในฐานะผู้พัฒนาและวางระบบทางด้านเทคโนโลยีสารสนเทศ

-   ได้รับโล่ประกาศเกียรติคุณ จากคณะวิศวกรรมศาสตร์ จุฬาลงกรณ์มหาวิทยาลัย
    ในฐานะผู้ให้การสนับสนุนทีม Plasma-z เข้าร่วมแข่งขัน World Robocup 2007 ณ
    เมืองแอตแลนต้า ประเทศสหรัฐอเมริกา

-   ได้รับการแต่งตั้งจาก Symantec Corporation ให้เป็นตัวแทนจำหน่ายผลิตภัณฑ์ในระดับ
    Gold Certificate
    แสดงให้เห็นถึงการเป็นผู้แทนที่มีความเชี่ยวชาญและประสิทธิภาพด้านการให้บริการผลิตภัณฑ์
    Symantec และความพร้อมในการนำเสนอ Symantec Solutions
    ให้กับลูกค้าในระดับเอ็นเตอร์ไพรส์

-   ได้รับรางวัล Top Symantec Channel SE-Data Center Management Group
    Fy2007 จาก Symantec ในงาน Symantec Partner Kick-off
    ในฐานะพาร์ตเนอร์ที่มีผลประกอบการดีเด่นในโซลูชั่นทางด้านการบริหารจัดการฐานข้อมูล
    (Data Management)
    เป็นการตอกย้ำถึงศักยภาพและความสามารถในการให้บริการทางด้านการจัดการฐานข้อมูล
    Data Center Management ของบริษัท ในฐานะผู้นำด้านการให้บริการไอทีของไทย

-   ได้รับรางวัล FY 2007 Top Advanced Technology (AT) Penetration Rate และ
    FY 2007 Unified Communications partner of the Year จาก CISCO ในงาน
    CISCO Thailand Partner Conference 2008 Samui
    ในฐานะพาร์ตเนอร์ที่มียอดขายสูงสุดในหมวด Advanced Technology และ Unified
    Communication ประจำปี 2550.

ปี 2549

-   ได้รับการรับรองจาก CISCO ให้เป็นตัวแทนจำหน่ายระดับ Gold Certified Partner
    อย่างเป็นทางการ ซึ่งถือเป็นรายที่ 4 ของประเทศไทย และรายที่ 2
    ของตัวแทนจำหน่ายที่เป็นบริษัทไทย

-   ได้รับรางวัล Technology Fast 500 Asia Pacific 2006 ที่จัดอันดับโดย Deloitte
    บริษัทที่ปรึกษาทางการเงินที่มีชื่อเสียงระดับโลก ซึ่งบริษัทได้รับการจัดอันดับอยู่ในลำดับที่ 466
    ของประเทศใน Asia Pacific ที่มีอัตราการเติบโตสูงสุด
    โดยเป็นบริษัทคนไทยบริษัทเดียวที่ได้รับรางวัลนี้ในระยะเวลา 3 ปีที่ผ่านมา
    ได้รับการรับรองเป็น TRACE MEMBER CERTIFICATION ตามกฎระเบียบของ US FCPA
    Regulations ประเทศสหรัฐอเมริกา
    ทำให้บริษัทได้รับการยอมรับเรื่องความโปร่งใสในการดำเนินธุรกิจ
    ด้วยมาตรฐานการรับรองที่ได้รับการเชื่อถือจากทั่วโลก

-   มีการปรับปรุงโครงสร้างระบบการบริหารงานภายในองค์กร
    เพื่อเพิ่มประสิทธิภาพการดำเนินธุรกิจ โดยเฉพาะในส่วนการให้บริการให้คำปรึกษา
    และพัฒนาระบบเทคโนโลยีสารสนเทศ
    โดยเน้นให้ความสำคัญกับการจัดตั้งทีมงานทีมีความรู้ความเชี่ยวชาญในเทคโนโลยีเฉพาะด้าน
    (Technology Practice) เช่น ระบบบริหารจัดการคลังข้อมูล (Data Warehouse)
    ระบบบริหารจัดการงานเทคโนโลยีสารสนเทศ (Business Service Management)
    กลุ่มธุรกิจพาณิชย์อิเล็กทรอนิกส์ (E-Business) กลุ่มงานที่ปรึกษาไอทีเชิงกลยุทธ์ (IT
    Consulting) กลุ่มงานแอพพลิเคชั่นเพื่อธุรกิจการเงินและการธนาคาร
    กลุ่มงานแอพพลิเคชั่นเพื่อธุรกิจเทเลคอม
    และกลุ่มงานโครงสร้างพื้นฐานระบบที่แยกออกเป็นหน่วยงานย่อยตามความเชี่ยวชาญเฉพาะด้านเช่นกัน
    ครอบคลุมทั้งสำนักงานเครือข่าย และระบบปฏิบัติการและความปลอดภัยของระบบ
    เพื่อเจาะกลุ่มเป้าหมายที่เป็นตลาดเฉพาะ (Niche Market)
    นอกจากยังมีการปรับปรุงโครงสร้างทีมงานขาย เพื่อรองรับการขยายตลาดที่มากขึ้นในอนาคต

-   ให้ความสำคัญกับนโยบายการปรับปรุงประสิทธิภาพระบบงานภายในทั้งในส่วนของฮาร์ดแวร์และซอฟต์แวร์
    เพื่อช่วยสนับสนุนการดำเนินงาน
    และเพิ่มศักยภาพและความรวดเร็วในการให้บริการแก่ลูกค้าและพนักงานภายใน
    เพื่อให้ระบบงานภายในขององค์กรมีประสิทธิภาพมากยิ่งขึ้น เช่น
    การจัดทำระบบซอฟต์แวร์เพื่อควบคุมการบริหารโครงการ (Project Management
    Office) ระบบ Web Portal เพื่อช่วยพัฒนาองค์ความรู้ (Knowledge)
    รวมถึงการพัฒนาขั้นตอนการทำงานต่าง ๆ ที่เป็นระเบียบวิธีการ (MFEC Methodology)
    เพื่อการพัฒนาคุณภาพงานในการตอบสนองความต้องการแก่ลูกค้า

ปี 2548

-   เข้าลงทุนในบริษัท โมเดอร์นฟอร์ม อินทิเกรชั่น เซอร์วิสเซส จำกัด หรือ “เอ็มไอเอส”
    เมื่อวันที่ 1 มิถุนายน 2548
    ซึ่งประกอบธุรกิจในด้านการจัดหาและให้บริการด้านระบบสารสนเทศ
    และการให้บริการด้านซอฟต์แวร์เพื่อธุรกิจขนาดกลางและขนาดย่อม (SMEs)
    โดยบริษัทเข้าถือหุ้นในสัดส่วนเต็มร้อยละ 100 มูลค่าที่ตราไว้หุ้นละ 10 บาท
    ของทุนจดทะเบียน 64.1 ล้านบาท

  ปี 2547

-   เข้าลงทุนในบริษัท พรอมท์นาว จำกัด เมื่อวันที่ 26 สิงหาคม 2547
    ซึ่งดำเนินธุรกิจให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
    สำหรับควบคุมหรือใช้งานร่วมกับอุปกรณ์อิเล็กทรอนิกส์
    และสร้างสรรค์สื่อความบันเทิงบนอุปกรณ์อิเล็กทรอนิกส์ โดยบริษัทเข้าถือหุ้นในสัดส่วนร้อยละ
    60 มูลค่าที่ตราไว้หุ้นละ 100 บาท ของทุนจดทะเบียน 7.5 ล้านบาท

-   เข้าลงทุนในบริษัท โฟร์บิซิเนท จำกัด เมื่อวันที่ 15 ตุลาคม 2547
    ซึ่งดำเนินธุรกิจให้บริการรับออกแบบ ผลิต
    และจำหน่ายโปรแกรมที่ใช้งานบนอินเตอร์เน็ตเพื่อธุรกิจขนาดกลางและขนาดย่อม
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30
    ล้านบาท

-   เข้าลงทุนในบริษัท แอดวานซ์ อินเทลลิเจนซ์ โมเดิร์นนิตี้ จำกัด เมื่อวันที่ 19 พฤศจิกายน
    2547 ซึ่งดำเนินธุรกิจพัฒนา ผลิต และจำหน่ายซอฟต์แวร์ด้านสื่อบันเทิงบนอุปกรณ์มือถือ
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 3
    ล้านบาท

ปี 2546

-   ขยายขอบเขตการให้บริการพัฒนาระบบคลังข้อมูล (Data Warehouse)
    และระบบข้อมูลเพื่อการตัดสินใจ (Business Intelligence)
    โดยได้รับความร่วมมือจากบริษัทผู้ผลิตซอฟต์แวร์ คือ NCR-Teradata ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   ให้บริการพัฒนาระบบ VOIP สำหรับลูกค้า
    ซึ่งได้รับสัมปทานในการประกอบกิจการสื่อสารโทรคมนาคมในประเทศกัมพูชา
    นับเป็นการพัฒนาระบบ VOIP เป็นแห่งแรกของประเทศกัมพูชา

-   ในเดือนพฤษภาคม บริษัทได้ดำเนินการเพิ่มทุนจากเดิม 20 ล้านบาทเป็น 160 ล้านบาท
    และเสนอขายหุ้นสามัญเพิ่มทุนแก่ผู้ถือหุ้นเดิมจำนวน 14 ล้านหุ้น ที่มูลค่าที่ตราไว้หุ้นละ 10 บาท

-   ในเดือนมิถุนายน เพื่อเป็นการปรับโครงสร้างผู้ถือหุ้นของบริษัท บริษัท โมเดอร์นฟอร์ม
    อินทิเกรชั่น เซอร์วิสเซส จำกัด ได้ดำเนินการขายหุ้นทั้งหมดที่ถือในบริษัท คิดเป็นร้อยละ
    68.0 ของหุ้นที่ออกและเรียกชำระแล้ว ให้กับบริษัท โมเดอร์นฟอร์มกรุ๊ป
    จำกัด(มหาชน)และผู้ถือหุ้นรายบุคคลอื่นๆซึ่งเป็นผู้ถือหุ้นของบริษัท โมเดอร์นฟอร์ม อินทิเกรชั่น
    เซอร์วิสเซส จำกัด ทำให้บริษัท โมเดอร์นฟอร์มกรุ๊ป จำกัด (มหาชน)
    เป็นผู้ถือหุ้นใหญ่ของบริษัท ณ ขณะนั้น โดยถือหุ้นร้อยละ 31.6 ของหุ้นที่ออกและเรียกชำระแล้ว
    และบริษัทได้จำหน่ายเงินลงทุนทั้งหมดในบริษัท ไทยแมพไกด์ จำกัด ให้แก่บริษัท
    โมเดอร์นฟอร์ม อินทิเกรชั่น เซอร์วิสเซส จำกัด

-   เปิดศูนย์วิจัยและพัฒนา (Development Center) ที่อาคารเล้าเป้งง้วนทาวเวอร์ 1
    ถนนวิภาวดี-รังสิต
    เพื่อเป็นศูนย์ในการวิจัยและพัฒนาเทคโนโลยีและผลิตภัณฑ์ใหม่ของบริษัทเพื่อรองรับการขยายงาน
    จำนวนพนักงานซึ่งเพิ่มขึ้นเพื่อให้สามารถบริการลูกค้าได้อย่างใกล้ชิดและรวดเร็วยิ่งขึ้น

-   จดทะเบียนแปรสภาพเป็นบริษัทมหาชนจำกัด เมื่อวันที่ 1 กรกฎาคม 2546

-   เปิดซื้อขายหลักทรัพย์ให้แก่ประชาชนทั่วไปในตลาดหลักทรัพย์วันแรก เมื่อวันที่ 8 ตุลาคม 2546

  ปี 2545

-   ขยายทีมงานบริการให้คำปรึกษาและพัฒนางานด้านเทคโนโลยีสารสนเทศด้วยบริการที่หลากหลายขึ้น

-   ขยายการให้บริการไปยังตลาดต่างประเทศ โดยเน้นลูกค้าในกลุ่มประเทศอินโดจีน

-   เริ่มศึกษาความเป็นไปได้ในการพัฒนาทรัพย์สินทางปัญญา (Intellectual Property)
    เพื่อเป็นแหล่งรายได้ที่สำคัญในอนาคต

  ปี 2544

-   จัดตั้งหน่วยงานบริการให้คำปรึกษาและพัฒนางานด้านเทคโนโลยีสารสนเทศอย่างเป็นทางการ
    เพื่อขยายธุรกิจการบริการให้คำปรึกษาและพัฒนางานด้านเทคโนโลยีสารสนเทศ (IT
    Professional Services)
    โดยเริ่มให้บริการพัฒนาระบบสื่อสารทางเสียงผ่านเครือข่ายอินเตอร์เน็ต (Voice Over
    Internet Protocol, VOIP)
    ซึ่งจะช่วยลูกค้าลดภาระต้นทุนค่าโทรศัพท์ทางไกลเป็นแห่งแรกของประเทศไทย
    และเริ่มให้บริการพัฒนาระบบคลังข้อมูล (Data Warehouse)
    โดยได้รับความร่วมมือจากบริษัทผู้ผลิตซอฟต์แวร์ คือ Ascential
    (ซึ่งปัจจุบันได้ควบรวมกิจการโดย IBM (ประเทศสหรัฐอเมริกา)
    และได้รับการแต่งตั้งเป็นตัวแทนจำหน่ายในประเทศไทย

-   เพิ่มทุนจดทะเบียนจากเดิม 10 ล้านบาท เป็น 20 ล้านบาท โดยแบ่งออกเป็นหุ้นสามัญจำนวน
    2 ล้านหุ้น มูลค่าที่ตราไว้หุ้นละ 10 บาท

  ปี 2543

-   ในเดือนมกราคม บริษัทได้ร่วมกับบริษัท โมเดอร์นฟอร์ม อินทิเกรชั่น เซอร์วิสเซส จำกัด และ
    บริษัท คาราแคด จำกัด จัดตั้งบริษัท ไทยแมพไกด์ จำกัด ด้วยทุนจดทะเบียน 5 ล้านบาท
    เพื่อให้บริการสารสนเทศทางภูมิศาสตร์ (Geographic Information Service)
    ผ่านเครือข่ายอินเตอร์เน็ต

-   ขยายขอบเขตธุรกิจของบริษัทไปสู่การบริการให้คำปรึกษาและพัฒนางานด้านเทคโนโลยีสารสนเทศ
    (IT Professional Services)
    โดยมีการพัฒนาและวางระบบการชำระค่าบริการหรือสินค้าและออกใบเสร็จรับเงินผ่านระบบอินเตอร์เน็ต
    (Electronic Bill Presentment and Payment, “EBPP”)
    ให้ลูกค้าเป็นรายแรกในประเทศไทย และรายแรกในเอเชียตะวันออกเฉียงใต้
    ร่วมกับทีมวิศวกรคอมพิวเตอร์จาก Netscape Professional Services สหรัฐอเมริกา
    และเริ่มให้บริการพัฒนาระบบช่วยบริหารจัดการมาตรฐานการให้บริการระบบคอมพิวเตอร์และเครือข่ายสารสนเทศ
    (Service Level Management) โดยได้รับความร่วมมือจาก บริษัทผู้ผลิตซอฟต์แวร์ คือ
    BMC Software ประเทศสหรัฐอเมริกา

ปี 2542

-   จัดตั้งทีมงานเพื่อทำหน้าที่พัฒนาซอฟต์แวร์ให้มีความเหมาะสมตรงกับความต้องการของลูกค้าในแต่ละองค์กร

ปี 2541

-   ดำเนินการพัฒนาและวางระบบการเชื่อมต่อเครือข่ายภายในองค์กร (Intranet)
    แบบครบวงจร โดยเชื่อมต่อสำนักงานของลูกค้าทั้งในกรุงเทพและต่างจังหวัด
    ซึ่งเป็นการพัฒนาและนำระบบอินทราเน็ตมาใช้ภายในองค์กรขนาดใหญ่เป็นครั้งแรกของประเทศไทย

ปี 2540

-   จดทะเบียนจัดตั้งเป็นบริษัทจำกัด เมื่อวันที่ 3 มีนาคม 2540 ด้วยทุนจดทะเบียนเริ่มต้น 10
    ล้านบาท ประกอบด้วยหุ้นสามัญจำนวน 1 ล้านหุ้น มูลค่าที่ตราไว้หุ้นละ 10 บาท

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Sun Microsystems
    ประเทศสหรัฐอเมริกา ซึ่งเป็นผู้นำทางด้านเครื่องคอมพิวเตอร์แม่ข่ายสำหรับระบบอินเตอร์เน็ต
    เพื่อใช้ในองค์กรขนาดใหญ่ (Enterprise Server)

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Netscape
    Communication ประเทศสหรัฐอเมริกา ซึ่งเป็นผู้ริเริ่มคิดค้นพัฒนา
    ทางด้านโปรแกรมสำหรับระบบคอมพิวเตอร์แม่ข่ายของระบบอินเตอร์เน็ต
    และพาณิชย์อิเล็กทรอนิกส์ (Internet & E-commerce Software Server)
    โดยในปัจจุบันรู้จักกันในนามของ SUN SOFTWARE

-   ได้รับการแต่งตั้งให้เป็นตัวแทนจำหน่ายผลิตภัณฑ์สำหรับลูกค้าวิสาหกิจ (Enterprise
    Partner) อย่างเป็นทางการจาก Cisco Systems ประเทศสหรัฐอเมริกา
    และได้รับการรับรองความสามารถในการให้บริการหลังการขายให้กับลูกค้าได้โดยตรง

    1.  ภาพรวมการประกอบธุรกิจของบริษัท และบริษัทย่อย

        โครงสร้างของบริษัท เอ็ม เอฟ อี ซี จำกัด (มหาชน) และบริษัทย่อย ณ วันที่ 31
        ธันวาคม 2553

        โครงสร้างของบริษัทและบริษัทย่อย

        *จำหน่ายหุ้นลงทุนเมื่อวันที่ 31 พฤษภาคม 2553

        บจ.โฟร์บิซิเนท จึงสิ้นสภาพการเป็นบริษัทย่อย

        ทั้งนี้ผู้ถือหุ้นส่วนที่เหลือเป็นผู้ถือหุ้นรายย่อย ซึ่งไม่มีบุคคลที่เกี่ยวข้องกับบริษัทแต่ประการใด

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่าง ๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

  ภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 5 บริษัท ดังนี้คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท พรอมท์นาว จำกัด ณ วันที่ 31 ธันวาคม
2553 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 15 ล้านบาท
หรือคิดเป็นจำนวน 90,000 หุ้น มูลค่าเงินลงทุน 9,000,000 บาท ทุนจดทะเบียนชำระแล้ว
15,000,000 บาท บริษัท พรอมท์นาว จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้คำปรึกษา ออกแบบและวางแผนพัฒนาซอฟต์แวร์
สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์และอุปกรณ์เคลื่อนที่ (Mobile
Technology)
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้นการพัฒนาและการให้บริการเกมส์ออนไลน์บนมือถือ
(Mobile Content) การพัฒนาโปรแกรมธุรกิจบนมือถือ เช่น ธุรกรรมการเงินผ่านมือถือ
(Mobile Banking) การชำระค่าใช้จ่ายผ่านมือถือ (Mobile Payment)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้การลงทุนในบริษัทดังกล่าวจะสร้างผลตอบแทนทางการเงินให้บริษัทได้ตั้งแต่ผลการดำเนินงานปี
2548 เป็นต้นไป โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน), บริษัท ฮัทชิสัน ไวร์เลส มัลติมีเดีย จำกัด, บริษัท ทรูมูฟ จำกัด, บริษัท
เอเชียซอฟท์ คอร์ปอเรชั่น จำกัด (มหาชน), บริษัท ซันไมโครซิสเต็มส์ (ประเทศไทย) จำกัด,
บริษัท โนเกีย (ประเทศไทย) จำกัด, บริษัท ไอบีเอ็ม (ประเทศไทย) จำกัด, บริษัท
ซัมซุง(ประเทศไทย) จำกัด, บริษัท พร้อมมิตรโปรดักชั่น จำกัด และบริษัท บีอีซี ไอที โซลูชั่น
โดยในปี 2552 บริษัท พรอมท์นาว จำกัด ได้ร่วมมือกับบริษัท เอเชียซอฟต์ จำกัด (มหาชน),
บริษัท ไอบีเอ็ม (ประเทศไทย) จำกัด และบริษัท พร้อมมิตร โปรดักชั่น จำกัด ในการพัฒนาเกม
“ตำนานสมเด็จพระนเรศวรมหาราชออนไลน์” เกมออนไลน์ 3 มิติเต็มรูปแบบที่พัฒนาโดยฝีมือคนไทย
ที่จะเปิดตัวเมื่อต้นปี 2553 แต่เนื่องจากสภาวะการณ์ทางการตลาดและปัจจัยผลกระทบต่าง ๆ
จึงคาดว่าจะเลื่อนการให้บริการเป็นช่วงกลางปี 2554 ในตลาดทั้งในและต่างประเทศ
โดยตั้งเป้าได้รับความนิยมอันดับหนึ่งในประเทศไทย
จะเป็นส่วนหนึ่งในการช่วยเสริมรายได้และการเติบโตให้กับบริษัทได้เป็นอย่างดี

2.  บริษัท โฟร์บิซิเนท จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท โฟร์บิซิเนท จำกัด ณ วันที่ 31 พฤษภาคม
2553 ในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 58 ล้านบาท
หรือคิดเป็นจำนวน 2,958,000 หุ้น มูลค่าเงินลงทุน 29,580,000 บาท บริษัท โฟร์บิซิเนท จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
ซึ่งบริษัทดำเนินธุรกิจเป็นผู้ผลิตและพัฒนาซอฟต์แวร์สำหรับองค์กรขนาดกลางและเล็ก
โดยให้บริการรับออกแบบ ผลิต และจำหน่ายโปรแกรมธุรกิจที่ใช้งานบนอินเตอร์เน็ต
และขายคอมพิวเตอร์ทุกชนิด โดยมีผลิตภัณฑ์หลักที่สำคัญ เช่น
ระบบซอฟต์แวร์โซลูชั่นเพื่อสนับสนุนการบริหารงานลูกค้าสัมพันธ์ (CRM) ระบบการบริหารจัดการ
คำขอรับบริการและการแจ้งปัญหาต่าง ๆ ในองค์กร (SmartDesk)
และระบบจัดการสารสนเทศสำหรับห้องปฏิบัติการ (Labatory Information Management
System) เป็นต้น
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากยิ่งขึ้น
โดยเฉพาะกลุ่มลูกค้าที่เป็นองค์กรขนาดกลางและเล็ก
อีกทั้งยังเป็นการช่วยเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งมากยิ่งขึ้น
ตลอดจนเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ซึ่งปัจจุบันบริษัทดังกล่าวมีกลุ่มลูกค้าหลักที่สำคัญ อาทิ บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน) และอุตสาหกรรมพัฒนามูลนิธิเพื่อสถาบันอาหาร

สืบเนื่องจากผลประกอบการของบริษัท โฟร์บิซิเนท จำกัด ขาดทุนมาโดยตลอดจน ณ วันที่ 31
พฤษภาคม 2553 มีผลขาดทุนสะสมจำนวน 59.5 ล้านบาท
ซึ่งเป็นผลขาดทุนเกินทุนจดทะเบียนชำระแล้ว 1.5 ล้านบาท และมีภาระหนี้สินทางการค้ารวมจำนวน
4.1 ล้านบาท ดังนั้นการจำหน่ายหุ้นของบริษัท โฟร์บิซิเนท จำกัด
จะเป็นผลดีกับบริษัทในการรับผลขาดทุนในการดำเนินงาน
บริษัทจึงได้ดำเนินการจำหน่ายหุ้นดังกล่าวเสร็จสิ้นแล้วเมื่อวันที่ 31 พฤษภาคม 2553
โดยหลังจากจำหน่ายหุ้นทั้งหมดในบริษัท โฟร์บิซิเนท จำกัดแล้ว กรรมการบริหารของบริษัท เอ็ม
เอฟ อี ซี จำกัด (มหาชน) ทุกคน ซึ่งดำรงตำแหน่งกรรมการในบริษัท โฟร์บิซิเนท จำกัด
จะพ้นจากตำแหน่งกรรมการในบริษัท โฟร์บิซิเนท จำกัด ด้วย

3.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท แอดวานซ์ อินเทลลิเจนซ์ โมเดิร์นนิตี้
จำกัด ณ วันที่ 31 ธันวาคม 2553 ในสัดส่วนร้อยละ 51 มูลค่าที่ตราไว้หุ้นละ 10 บาท
ของทุนจดทะเบียน 10 ล้านบาท หรือคิดเป็นจำนวน 510,000 หุ้น มูลค่าเงินลงทุน 5,100,000
บาท แบ่งเป็นทุนจดทะเบียนซึ่งบริษัทชำระแล้ว 3,315,000 บาท
โดยทุนจดทะเบียนส่วนที่ยังคงค้างอีก 1,785,000 บาท บริษัท แอดวานซ์ อินเทลลิเจนซ์
โมเดิร์นนิตี้ จำกัด ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้บริการรับพัฒนา ผลิต และจำหน่ายโปรแกรมคอมพิวเตอร์
และอุปกรณ์มือถือโดยเฉพาะสื่อบันเทิง ซึ่งบริษัทดังกล่าวจัดตั้งขึ้นในวันที่ 9 กันยายน 2546
และได้เริ่มเปิดดำเนินธุรกิจโดยพัฒนาซอฟต์แวร์ประเภทเกมส์บนโทรศัพท์มือถือให้กับผู้ให้บริการทางด้าน
Digital Content และทางผู้ให้บริการโทรศัพท์เคลื่อนที่ (Operator)
หลายรายทั้งในและต่างประเทศ

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่าง ๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศ
ซึ่งการร่วมทุนกับบริษัทดังกล่าวในครั้งนี้จะทำให้บริษัทสามารถผลิตซอฟต์แวร์เกมส์บนโทรศัพท์มือถือ
(Mobile Game) ที่มีคุณภาพสูง โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้เพื่อเป็นการเสริมสร้างศักยภาพการดำเนินธุรกิจการผลิตเกมส์ของบริษัท
ซึ่งจะส่งผลให้บริษัทเป็นผู้ผลิตเกมส์รายใหญ่ที่สุดของประเทศในอนาคต
รวมทั้งเป็นผู้นำด้านการพัฒนาซอฟต์แวร์เพื่อความบันเทิงบนอุปกรณ์พกพาทั้งในและต่างประเทศ

4. บริษัท โมเดอร์นฟอร์ม อินทิเกรชั่น เซอร์วิสเซส จำกัด

บริษัท เอ็ม เอฟ อี ซี จำกัด (มหาชน) ได้เข้าลงทุนกับบริษัท โมเดอร์นฟอร์ม อินทิเกรชั่น
เซอร์วิสเซส จำกัด เมื่อวันที่ 1 มิถุนายน 2548 โดยบริษัทเข้าถือหุ้นในสัดส่วนเต็มร้อยละ 100
มูลค่าที่ตราไว้หุ้นละ 10 บาท ของทุนจดทะเบียน 64.1 ล้านบาท เป็นจำนวน 6,412,993 หุ้น
มูลค่าเงินลงทุน 99.1 ล้านบาท (บริษัทออกหลักทรัพย์เพื่อแลกเปลี่ยนกับผู้ถือหุ้นเดิมจำนวน
17,000,000 หุ้น โดยใช้ราคาปิดซื้อขายของหลักทรัพย์ MFEC ณ วันที่ 1 มิถุนายน 2548
ราคาหุ้นละ 5.650 บาท กำหนดอัตราส่วนในการแลกหุ้นดังนี้ หุ้น MFEC 2.6508654 หุ้น ต่อหุ้น
MIS 1 หุ้น โดยภายหลังจากการเข้าลงทุนคณะกรรมการใหม่ของบริษัทประกอบด้วย นายเจริญ
อุษณาจิตต์, นายอดิเรก ปฏิทัศน์, นายทักษะ บุษยโภคะ, นายศิริวัฒน์ วงศ์จารุกร, นายสุพจน์
ธัญญธาดา, นายพงศกร สายเพ็ชร และนายพรชัย จักรธำรงค์ ถือหุ้นท่านละ 1 หุ้น
รวมเป็นจำนวนทั้งสิ้น 7 หุ้น) ประกอบธุรกิจพัฒนาและวางระบบ
รวมทั้งให้บริการด้านการบำรุงรักษา บริษัทให้บริการในการจัดหาและให้บริการด้านสารสนเทศ
โดยได้รับอนุญาตให้เป็นตัวแทนจำหน่ายคอมพิวเตอร์ประเภทต่างๆ
อุปกรณ์ต่อพ่วงและอุปกรณ์เครือข่ายอื่น ๆ ทั้งด้านซอฟต์แวร์และฮาร์ดแวร์
ซึ่งนอกจากการจัดหาโซลูชั่นและบริการในด้านการจัดการระบบ (System Solution) แล้ว
บริษัทยังให้บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม
(Enterprise Resource Planning : ERP) ตั้งแต่การพัฒนาซอฟต์แวร์ทางธุรกิจ
การให้คำปรึกษาเรื่องข้อปฏิบัติที่ดีที่สุด (Best Practices)
การสนับสนุนการใช้งานอย่างมีประสิทธิผล (Implementation)
และการสนับสนุนทางเทคนิคและบริการหลังการขาย
โดยมีพันธมิตรทางธุรกิจที่เป็นเจ้าของเทคโนโลยีระดับโลก อาทิ Microsoft, Cisco, HP,
Symantec และ Riverbed Technology เป็นต้น
โดยมีกลุ่มลูกค้าเป้าหมายหลักคือกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน
ซึ่งการควบรวมกิจการในครั้งนี้จะช่วยเสริมสร้างศักยภาพการประกอบธุรกิจให้บริษัทมากขึ้น
รวมถึงขยายฐานเป้าหมายกลุ่มลูกค้าได้ครอบคลุมกลุ่มเป้าหมายมากยิ่งขึ้น
โดยเฉพาะในกลุ่มวิสาหกิจขนาดกลางและขนาดย่อม
รวมทั้งยังจะได้รับประโยชน์จากการใช้ทรัพยากรร่วมกัน อาทิ บุคลากรผู้บริหาร
ทีมงานวิจัยและพัฒนา และทีมงานด้านการตลาด
ซึ่งจะช่วยให้บริษัทสามารถสร้างผลตอบแทนทางการเงินได้มากขึ้นในอนาคต

5. บริษัท เอ็ม ไอ เอส เอาท์ซอร์สซิ่ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2548 เมื่อวันที่ 25 เมษายน 2548 มีมติให้ซื้อหุ้นบริษัท
โมเดอร์นฟอร์ม อินทิเกรชั่น เซอร์วิสเซส จำกัด ในสัดส่วนร้อยละ 100 ณ วันที่บริษัทเอ็ม เอฟ อี
ซี จำกัด (มหาชน) เข้าลงทุนในบริษัทดังกล่าว บริษัท โมเดอร์นฟอร์ม อินทิเกรชั่น เซอร์วิสเซส
จำกัด ได้เข้าลงทุนในบริษัท เอ็ม ไอ เอส เอาท์ซอร์สซิ่ง จำกัด
ซึ่งดำเนินธุรกิจให้บริการในการจัดหาบุคลากร
เพื่อทำหน้าที่ควบคุมดูแลและบำรุงรักษาระบบเทคโนโลยีสารสนเทศขององค์กร โดยที่บริษัท
โมเดอร์นฟอร์ม อินทิเกรชั่น เซอร์วิสเซส จำกัด ได้ถือหุ้นในบริษัทดังกล่าวในสัดส่วนร้อยละ 80
ของทุนจดทะเบียนที่ชำระแล้วจำนวน 3 ล้านบาท แบ่งเป็นหุ้นสามัญจำนวน 300,000 หุ้น
มูลค่าที่ตราไว้หุ้นละ 10 บาท โดยล่าสุดเมื่อวันที่ 22 พฤษภาคม 2549
บริษัทได้เพิ่มทุนจดทะเบียนเป็น 5 ล้านบาท แบ่งเป็นหุ้นสามัญจำนวน 500,000 หุ้น
มูลค่าที่ตราไว้หุ้นละ 10 บาท เพื่อใช้เป็นทุนหมุนเวียนในการรองรับการขยายธุรกิจ
คิดเป็นเงินลงทุนของบริษัทเอ็ม เอฟ อี ซี จำกัด (มหาชน) ในบริษัทดังกล่าวผ่านทางบริษัท
โมเดอร์นฟอร์ม อินทิเกรชั่น เซอร์วิสเซส จำกัด เป็นจำนวนเงินทั้งสิ้น 3,999,940 บาท

1.  โครงสร้างรายได้

โครงสร้างรายได้ของบริษัทและบริษัทย่อย สำหรับงวดปี 2551-2553 สิ้นสุดวันที่ 31 ธันวาคม
2553 แยกตามประเภทของผลิตภัณฑ์และบริการ เป็นดังนี้

  ----------------------------------- ---------- -------- ---------- -------- ---------- --------
  ผลิตภัณฑ์                              ปี 2553              ปี 2552              ปี 2551     

                                      ล้านบาท     ร้อยละ    ล้านบาท     ร้อยละ    ล้านบาท     ร้อยละ

  ธุรกิจบริการให้คำปรึกษาและพัฒนางาน^(/1)   254.00     9.78     227.00     8.35     197.00     7.96

  ธุรกิจพัฒนาและวางระบบ                  1,811.00   69.81    1,986.00   73.19    1,783.00   72.12

  -         ฮาร์ดแวร์                   1,660.00   63.98    1,831.00   67.47    1,663.00   67.28

  -         ซอฟต์แวร์                   151.00     5.83     155.00     5.72     120.00     4.84

  -         อื่นๆ                                                                          

  ธุรกิจบริการด้านการบำรุงรักษา             482.00     18.56    467.00     17.22    465.00     18.83

  รายได้จากการขายและให้บริการ            2,547.00   98.15    2,680.00   98.77    2,445.00   98.91

  รายได้อื่น ^(/2)                       48.00      1.85     33.00      1.23     27.00      1.09

  รายได้รวม                            2,595.00   100.00   2,713.00   100.00   2,472.00   100.00
  ----------------------------------- ---------- -------- ---------- -------- ---------- --------

หมายเหตุ :

^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย ดอกเบี้ยรับ กำไรจากการขายสินทรัพย์
  กำไรจากอัตราแลกเปลี่ยน และรายได้เบ็ดเตล็ดอื่นๆ

2.  เป้าหมายในการดำเนินธุรกิจ

จากผลการดำเนินงานในปี 2553 บริษัทมีเป้าหมายหลักในการดำเนินธุรกิจในด้านต่างๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (IT Infrastructure)
    ภายในองค์กร

ในปี 2554
บริษัทวางเป้าหมายในการปรับปรุงประสิทธิภาพระบบงานภายในทั้งในด้านบุคลากรและเทคโนโลยีต่างๆ
มากขึ้นอย่างต่อเนื่อง ส่วนหนึ่งก็เพื่อพัฒนาผลิตภัณฑ์และการบริการ (Products & Services)
ของบริษัทออกสู่ตลาดมากขึ้น ในลักษณะแพคเกจ (Package Services) อาทิ
ระบบบริหารทรัพยากรองค์กรโดยรวม (Enterprise Resource Planning: ERP)
โดยมีการส่งบุคลากรเข้ารับการฝึกอบรมในต่างประเทศ
เพื่อนำมาประยุกต์ใช้กับการดำเนินงานภายในองค์กร รวมทั้งประโยชน์ด้านการตลาด
และระบบบริหารความสัมพันธ์ลูกค้า (Customer Relationship Management : CRM)
เพื่อเพิ่มประสิทธิภาพระบบงานภายใน ในการสนับสนุนการดำเนินงาน
และความรวดเร็วในการให้บริการแก่ลูกค้าและพนักงานภายใน
ในด้านของการสื่อสารและประสานงานภายใน การแลกเปลี่ยนข้อมูล
การจัดทำระบบคลังข้อมูลและฐานความรู้ภายในองค์กร
เพื่อรองรับการขยายงานและการเติบโตทางธุรกิจในอนาคต
โดยมีการจัดทำระบบซอฟต์แวร์เพื่อควบคุมการบริหารโครงการ (Project Management
Office) เพื่อให้การทำงานต่างๆ เป็นระบบ (System) และมีประสิทธิภาพมากขึ้น และระบบ
Web Portal เพื่อช่วยพัฒนาองค์ความรู้ (Knowledge Management)
และกระบวนการสื่อสารภายในองค์กร รวมทั้งระบบซอฟต์แวร์การบริหารจัดการแผนการลงทุน
(Portfolio Manager) เพื่อช่วยวางแผนการจัดการภาพรวมการลงทุนขององค์กร

นอกจากนี้ ยังมีการพัฒนาระบบการบริหารจัดการซอฟต์แวร์ (Software Configuration
Management) ระบบซอฟต์แวร์เพื่อสร้างความพึงพอใจจากบริการหลังการขาย (Helpdesk and
CRM : BMC Remedy) และการรวมระบบคอมพิวเตอร์เครื่องแม่ข่าย (Consolidate Server)
ภายในเข้าด้วยกัน รวมทั้งการสร้างดัชนีชี้วัดผลสำเร็จ (KEY PERFORMANCE INDICATORS :
KPI) สำหรับพนักงาน เพื่อเป็นเครื่องมือในการชี้วัดผลการดำเนินงาน การบริหารงาน
และควบคุมโครงการ เพื่อเพิ่มประสิทธิภาพกระบวนการทำงาน
ซึ่งจะส่งผลดีในด้านการวางแผนพัฒนาบุคลากร และพัฒนาแหล่งทรัพยากรต่างๆ (Resources)
เพื่อการพัฒนางานได้อย่างมีประสิทธิภาพมากขึ้น ตลอดจนระบบการบริหารผลการปฏิบัติงาน
(Performance Management) ซึ่งเป็นส่วนหนึ่งของระบบสารสนเทศเพื่อการจัดการ (MIS:
Management Information System) เพื่อปรับปรุงและพัฒนาผลการปฏิบัติงานขององค์กร
เห็นได้จากบริษัทได้ผ่านการรับรองคุณสมบัติด้านระบบ CAPABILITY MATURITY MODEL
INTEGRATION (“CMMI”) จากสถาบัน SOFTWARE ENGINEERING INSTITUTE (SEI)
ประเทศสหรัฐอเมริกา ในระดับ LEVEL 3 ในปี 2551โดยตั้งเป้าหมายที่จะผ่านการรับรองในระดับ
MATURITY LEVEL 5 ซึ่งเป็นระดับสูงสุด เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะเป็นประโยชน์ในด้านการปรับปรุงระบบมาตรฐานวิธีการทำงาน
เพื่อการพัฒนางานด้านซอฟต์แวร์ให้มีคุณภาพมากขึ้น

2.  ขยายฐานลูกค้าครอบคลุมธุรกิจทุกกลุ่มมากขึ้นอย่างต่อเนื่อง

บริษัทยังคงนโยบายขยายฐานกลุ่มลูกค้าเพิ่มมากขึ้นทั้งในแนวกว้างและเชิงลึกให้มีความชัดเจนมากขึ้น
อาทิ การเพิ่มพอร์ตโฟลิโอ และลูกค้ารายใหญ่ต่างๆ ให้ครอบคลุมลูกค้ากลุ่มต่างๆ
ที่เป็นวิสาหกิจขนาดใหญ่ในระดับชั้นนำของทุกอุตสาหกรรม
นอกเหนือจากกลยุทธ์การรักษาฐานลูกค้าเดิม อาทิ กลุ่มการเงินการธนาคาร
ที่ยังคงมีความต้องการงานบริการด้านเทคโนโลยีสารสนเทศสูง เพื่อรองรับกฎระเบียบต่างๆ
ของธนาคารแห่งประเทศไทย เช่น Basel II ที่เริ่มบังคับใช้ตั้งแต่ปีพ.ศ. 2551
และวิธีการลงบัญชีแบบใหม่ IAS 39
และกลุ่มสื่อสารโทรคมนาคมที่ยังมีแนวโน้มการลงทุนระบบไอทีสูงต่อเนื่องเช่นกัน
เพื่อรองรับการให้บริการระบบ 3 จี ที่คาดว่าจะเริ่มเปิดประมูลและให้บริการในปี 2554
รวมถึงกลุ่มภาคราชการ รัฐวิสาหกิจ และพลังงาน ที่คาดว่าจะมีแนวโน้มเติบโตสูงต่อเนื่อง
และเม็ดเงินลงทุนด้านไอทีจำนวนมาก
จากผลพวงมาตรการกระตุ้นเศรษฐกิจโครงการไทยเข้มแข็งของรัฐบาล ด้วยจุดเด่นการให้บริการที่ดี
และคุณภาพผลิตภัณฑ์และบริการที่หลากหลาย ประสิทธิภาพการส่งมอบโครงการที่ดี
บุคลากรที่มีความรู้ความเชี่ยวชาญระดับสากล รวมถึงความรู้ความเข้าใจในธุรกิจของลูกค้า
เพื่อออกแบบโซลูชั่นให้สอดคล้องความต้องการของลูกค้า
บวกกับการเป็นบริษัทมหาชนและไอทีขนาดใหญ่ เจ้าของคนไทยล้วน และผู้นำที่มีวิสัยทัศน์กว้างไกล
ถือเป็นจุดช่วยนำพาบริษัทให้ประสบผลสำเร็จ
และคงความเป็นผู้นำในกลุ่มผู้ให้บริการด้านไอทีของแต่ละกลุ่มอุตสาหกรรมตลอดไป

โดยบริษัทจะเข้าร่วมประมูลงานในส่วนที่มีความรู้ความเชี่ยวชาญ และความสามารถการทำกำไร
ซึ่งที่ผ่านมาได้มีการเตรียมพร้อมทั้งด้านบุคลากรและองค์ความรู้ (Knowledge) อาทิ ด้านเทคนิค
(Technical Resources) ในการขยายทีมงาน ให้ครอบคลุมลูกค้ากลุ่มต่างๆ เพิ่มมากขึ้น
เพื่อเป็นการขยายฐานการตลาด และอัตรากำไรขั้นต้น (Profit Margin) ที่สูงขึ้น เห็นได้จากปี
2553 บริษัทเป็นผู้ชนะการประมูลโครงการต่างๆ
ที่แสดงให้เห็นถึงความเชื่อมั่นและไว้วางใจที่ดีจากลูกค้า อาทิ กระทรวงการคลัง,
ธนาคารแห่งประเทศไทย, ตลาดหลักทรัพย์แห่งประเทศไทย, กองบัญชาการกองทัพไทย,
กองทัพเรือ, การทางพิเศษแห่งประเทศไทย,
โครงการให้เช่าใช้ระบบพื้นฐานตึกเอ็นเนอร์ยี่คอมเพล็กซ์จากเครือบริษัทปตท. จำกัด (มหาชน),
การไฟฟ้าส่วนภูมิภาค, ธนาคารพัฒนาวิสาหกิจขนาดกลางและขนาดย่อม (SME),
ธนาคารกสิกรไทย, ธนาคารออมสิน, ธนาคารเกียรตินาคิน, ธนาคารกรุงศรีอยุธยา,
ธนาคารไทยพาณิชย์, ธนาคารทหารไทย, และมหาวิทยาลัยกรุงเทพ เป็นต้น โดยในปี 2553
บริษัทมีสัดส่วนรายได้จากกลุ่มภาครัฐและการศึกษาร้อยละ 19.0 กลุ่มสถาบันการเงินร้อยละ 18.2
กลุ่มอุตสาหกรรมการผลิตร้อยละ 9.3 กลุ่มธุรกิจสื่อสารโทรคมนาคมมีสัดส่วนร้อยละ 35.3
กลุ่มพลังงานและสาธารณูปโภค ร้อยละ 16.9 และกลุ่มบริการทางการแพทย์มีสัดส่วนร้อยละ 1.3

3.  ขยายขนาดธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

บริษัทได้มีการปรับกลยุทธ์ครั้งสำคัญ
โดยให้ความสำคัญกับการเร่งขยายผลิตภัณฑ์และการบริการที่หลากหลายในลักษณะแพคเกจ
(Package Services) สามารถรองรับกับความต้องการของลูกค้าได้อย่างครบวงจรแบบ
One-Stop Services เพื่อเพิ่มศักยภาพการแข่งขัน
ทำให้สามารถปกป้องตลาดและขยายฐานลูกค้าได้ในเวลาเดียวกัน
ท่ามกลางธุรกิจที่คาดว่าจะมีการแข่งขันรุนแรงมากขึ้น ภายหลังเปิดเสรีการค้าตามสนธิสัญญาอาฟต้า
โดยการเพิ่มผลิตภัณฑ์และการบริการให้มีความหลากหลาย (Products & Services Portfolio
) หรือโซลูชั่นให้มีความสมบูรณ์มากขึ้น
ด้วยกลยุทธ์การพัฒนาสินค้าที่เป็นทรัพย์สินทางปัญญาของตนเองลงสู่ตลาดมากขึ้นต่อเนื่องจากปีที่ผ่านมา
(Intellectual Property )

รวมทั้งให้ความสำคัญกับการร่วมมือกับพันธมิตรที่เป็นผู้นำในแต่ละตลาดพัฒนาสินค้าอินโนเวชั่นสู่ตลาดร่วมกัน
เพื่อใช้จุดแข็งของกันและกันสนับสนุนให้ธุรกิจเติบโตได้อย่างแข็งแกร่ง
ท่ามกลางการแข่งขันที่คาดว่าจะเกิดขึ้นอย่างรุนแรงจากผู้ประกอบการยักษ์ใหญ่ระดับโลกที่ปัจจุบันเริ่มเข้ามาลงทุนในประเทศไทยและแย่งชิงส่วนแบ่งทางการตลาดเพิ่มมากขึ้น
ซึ่งความร่วมมือที่เกิดขึ้นจะนำไปสู่การพัฒนาสุดยอดเทคโนโลยีที่มีต้นทุนสินค้าที่ถูกลง
สามารถแข่งขันกับคู่แข่งในตลาดได้อย่างคล่องตัว
เพื่อเป็นการเพิ่มโซลูชั่นและสร้างความแตกต่างจากผู้ประกอบการรายอื่นในการนำเสนอข้อมูลให้กับลูกค้าแบบเหนือชั้นกว่า

นอกจากนี้ ยังช่วยลดระยะเวลาการทำงานและต้นทุน และเพิ่มอัตราผลกำไรขั้นต้น (Profit
Margin) ให้สูงขึ้น ทำให้บริษัทมีสินค้าที่นำเสนอให้กับลูกค้าได้อย่างครบวงจรแบบ end to end
ตั้งแต่การนำข้อมูลจากต้นทางจนถึงปลายทางนำเสนอต่อผู้บริหาร
เพื่อใช้บริหารธุรกิจและตัดสินใจได้อย่างมีประสิทธิภาพ
ด้วยราคาที่ต่ำกว่าคู่แข่งขันที่เป็นบริษัทข้ามชาติ
ขณะเดียวกันยังให้ความสำคัญกับการพัฒนาการให้บริการให้สามารถตอบสนองความต้องการของลูกค้าได้อย่างตรงใจ
ซึ่งถือเป็นการผนึกจุดแข็งเข้าด้วยกันอย่างลงตัวทั้งในด้านความเป็นหนึ่งเรื่องของเทคโนโลยีและการให้บริการ
ซึ่งจะช่วยให้บริษัทมีการเติบโตอย่างมั่นคงและยั่งยืนในอนาคต

ตลอดจนวางเป้าหมายในการค้นหารูปแบบการดำเนินธุรกิจใหม่ๆ (Business Model)
นอกเหนือจากธุรกิจซื้อมาขายไปและงานด้านการให้บริการ (Services)
โดยการพัฒนาโครงการใหม่ๆ ในรูปแบบซอฟต์แวร์บริการ (SaaS: Software as a Service)
เพื่อสร้างธุรกิจที่เป็น Cash Cloud และผลกำไรในระยะยาว อาทิ การ Outsource
หรือลงทุนโครงการบางอย่างร่วมกับลูกค้าและบริษัทพันธมิตร แล้วแบ่งปันรายได้เมื่อดำเนินการ
(Revenue Sharing) การเช่าใช้ (Leasing) ซึ่งเริ่มดำเนินการบ้างแล้วในบางโครงการ เช่น
การติดตั้งโซลูชั่น TelePresence ภายใต้ชื่อบริการ TelePresence Thailand
ซึ่งเป็นโครงการพัฒนาร่วมระหว่างบริษัท เอ็ม เอฟ อี ซีฯ และ บริษัท พีทีที ไอซีที โซลูชั่นส์ จำกัด
เป็นการนำเสนอห้องประชุมทางไกลเสมือนจริง ที่ให้ประสบการณ์ร่วมกับผู้ประชุมที่อยู่คนละพื้นที่
เสมือนนั่งประชุมห้องเดียวกัน โดยไม่ต้องเสียเวลาและค่าเดินทาง ช่วยเพิ่มประสิทธิภาพการทำงาน
และความร่วมมือกับบริษัท การบินไทย จำกัด (มหาชน) ในการพัฒนาโซลูชั่น Touch Your Way
ด้วยบริการรูปแบบ Service Convergence ผ่านเครื่องมือสื่อสารที่หลากหลาย อาทิ Website,
Mobile และ iPhone ซึ่งบริษัทได้มีการปรับบุคลากรบางส่วนมาลงทุนธุรกิจในรูปแบบใหม่นี้มากขึ้น

ในด้านโซลูชั่นบริษัทที่มีการเติบโตค่อนข้างสูงในเรื่องของความต้องการคือระบบช่วยบริหารจัดการระบบคอมพิวเตอร์และเครือข่ายสารสนเทศ
(Business Service Management (BSM)) ที่ได้รับการตอบรับจากลูกค้ามากขึ้น
ซึ่งบริษัทมีคนที่มีทักษะ (Skill) ครบทุกด้านในท้องตลาด
ทำให้มีโอกาสนำเสนอสิ่งที่ดีที่สุดให้กับลูกค้าในลักษณะให้คำปรึกษา (Consult)
จากเดิมเน้นแค่ผลิตภัณฑ์ BMC ต่อมาเริ่มขยายมาทำในส่วนของ Managed Objects, CA และ
IBM มากขึ้นจนครบทั้งตลาด ที่เป็นแบรนด์ชั้นนำด้าน BSM และระบบบริหารจัดการคลังข้อมูล (Data
Warehouse) ที่เติบโตจากการทำ ETL กับ Reporting มาเป็นการสร้าง Data Model
และระบบข้อมูลเพื่อสนับสนุนการตัดสินใจ (Business Intelligence) มากขึ้น
ต่อยอดมาจากการทำ Data Cleansing และปัจจุบันพัฒนาไปสู่การทำ Master Data
Management (MDM) และโซลูชั่นที่มีคุณค่าทางธุรกิจมากขึ้น
ซึ่งสอดคล้องกับนโยบายบริษัทที่จะสร้างทรัพย์สินทางปัญญา (Intellectual Property)
เป็นของตนเอง

โดยบริษัทมีความเชี่ยวชาญด้านบริหารจัดการข้อมูล (Data Management)
ซึ่งเป็นหัวใจหลักของการดำเนินธุรกิจยุคปัจจุบัน (Knowledge/Creative Economy)
สามารถนำมาวิเคราะห์ ใช้ประโยชน์ และสนับสนุนธุรกิจลูกค้าให้เติบโต
ทำให้ได้รับความเชื่อมั่นจากลูกค้า ไม่ว่าจะเป็นภาคธนาคาร ราชการ และเอกชนต่างๆ
เป็นผลจากความรู้ความสามารถที่หลากหลายด้านไอทีอันดับต้นของเมืองไทย
ซึ่งถือเป็นตัวชี้วัดการให้บริการได้เป็นอย่างดี รวมไปถึงระบบโครงสร้างพื้นฐานต่างๆ
(Infrastructure) ไม่ว่าจะเป็นระบบรักษาความปลอดภัยของข้อมูลภายในองค์กร
(Information Security), การสอดส่องดูแลระบบ (Service Monitoring)
และการให้บริการจัดการฐานข้อมูล (MFEC Database Migration Service)
ที่ได้รับความสนใจจากกลุ่มลูกค้าเป็นอย่างดี ซึ่งเป็นการนำองค์ความรู้ (Knowledge/Know-how)
ของบริษัทที่สั่งสมมา 10 กว่าปี พัฒนาเป็นโซลูชั่นในลักษณะแพคเกจ ที่เข้าใจง่าย
ในราคาที่เหมาะสม สามารถส่งมอบงานให้กับลูกค้าอย่างรวดเร็ว ในรูปแบบของ Information
Management ที่สอดคล้องกับนโยบายรัฐบาลในด้านเศรษฐกิจเชิงสร้างสรรค์ (Creative
Economy) โดยพัฒนาผลิตภัณฑ์และบริการรอบๆ สิ่งเหล่านั้น เพื่อสร้างโอกาสด้านการตลาด

เห็นได้จากบริษัทได้มีการพัฒนาบุคลากร และขยายทีมงาน เพื่อรองรับการให้บริการในส่วนดังกล่าว
โดยการปรับเปลี่ยนบุคลากรที่มีความรู้ความสามารถมาช่วยทางด้านทีมงานขาย เพื่อเพิ่มประสิทธิภาพ
และเข้าถึงความต้องการลูกค้ามากขึ้น ด้วยกลยุทธ์การขยายธุรกิจ
ที่มุ่งเน้นพัฒนาการให้บริการที่ครบวงจร ในลักษณะเป็นพันธมิตรทางธุรกิจเข้าไปเป็นที่ปรึกษา
และรับประกันความสำเร็จของโครงการ แทนการขายซอฟต์แวร์แต่เพียงอย่างเดียว
เนื่องจากเป็นช่องว่างที่สามารถสร้างการเติบโตให้กับธุรกิจได้ในช่วงที่เศรษฐกิจชะลอตัว
 การปรับกลยุทธดังกล่าวจะทำให้อัตรากำไรขั้นต้น (Profit Margin) สูงตามไปด้วย
ซึ่งถือว่าสอดคล้องกับเป้าหมายทางธุรกิจของบริษัทที่จะเน้นงานโครงการที่มีกำไรขั้นต้นในอัตราสูง
มากกว่าจะเน้นที่รายได้แต่เพียงอย่างเดียว ควบคู่กับการมุ่งขยายฐานลูกค้าทั้งแนวกว้างและแนวลึก
เพื่อเพิ่มส่วนแบ่งด้านการตลาด โดยเฉพาะลูกค้าในกลุ่มสื่อสาร พลังงาน และธนาคาร
เนื่องจากเป็นธุรกิจที่จำเป็นต้องลงทุนในระบบไอทีอย่างต่อเนื่อง เพื่อรองรับเทคโนโลยีใหม่ๆ อาทิ
เทคโนโลยี 3G ที่คาดว่าจะเริ่มเปิดให้บริการในปี 2554
เพราะธุรกิจดังกล่าวมีงบลงทุนด้านไอทีจำนวนมาก  รวมทั้งการเพิ่มสินค้าที่เป็นเทคโนโลยีใหม่ๆ
มาให้บริการลูกค้าเพิ่มขึ้น เพื่อขยายฐานลูกค้า และมุ่งเจาะลูกค้าในระดับชั้นนำทุกอุตสาหกรรม
และพัฒนาเทคโนโลยีใหม่ๆ ขึ้นมาใช้แทนของเดิมเพื่อให้ทันต่อความต้องการของลูกค้า

4.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) เพิ่มมากขึ้น

ซึ่งถือเป็นกลยุทธ์หลักของบริษัทในการลงทุน เพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป

โดยฝ่ายวิจัยและพัฒนาบริษัทเอ็ม เอฟ อี ซีฯ ได้ทำการวิจัยและพัฒนาผลิตใหม่ต่างๆ
อย่างต่อเนื่องและมีความคืบหน้าเป็นลำดับ
โดยเฉพาะเทคโนโลยีทางด้านเสียงพูดและภาษาที่ได้มีการศึกษาวิจัยมาเป็นระยะเวลาหลายปี
และสรุปได้ว่าเทคโนโลยีเสียงพูดและภาษาที่เฉพาะเจาะจงสำหรับภาษาไทยมีความสำคัญต่อทิศทางการพัฒนาเทคโนโลยีสารสนเทศและการสื่อสารของประเทศ
นอกจากนี้ยังเล็งเห็นถึงความเป็นไปได้ในการพัฒนาระเบียบวิธีทรัพยากรทั้งเครื่องมือและบุคลากรสำหรับเทคโนโลยีเสียงพูดภาษาไทย
โดยมีแนวคิดที่จะมุ่งส่งเสริมให้เกิดชุมชน (Community) การแลกเปลี่ยนความรู้
และการเรียนรู้ร่วมกันระหว่างนักวิจัยและผู้สนใจ
เพื่อเกื้อกูลแบ่งปันองค์ความรู้และพัฒนาต่อยอดให้การพัฒนาเทคโนโลยีดังกล่าวประสบผลสำเร็จในประเทศไทย

งานหลักของทีมวิจัยและพัฒนาในช่วงปี 2553 ที่ผ่านมา มุ่งเน้นไปในการต่อยอดพัฒนา MFEC
Product โดยการทุ่มงบประมาณและบุคลากรที่มีความรู้ความเชี่ยวชาญ
โดยเฉพาะเกี่ยวกับโครงสร้างภาษาไทย และเทคโนโลยีการรู้จำเสียงพูด
ทั้งนี้ความคืบหน้าในส่วนของ Thai Speech Recognition
ซึ่งได้มีการร่วมมือกับภาควิชาวิศวกรรมคอมพิวเตอร์ และคณะวิศวกรรมศาสตร์
จุฬาลงกรณ์มหาวิทยาลัย พัฒนาฐานข้อมูลเสียงภาษาไทย หรือ Thai Speech Corpus ขึ้น
เพื่อใช้เป็นข้อมูลพื้นฐานในการวิเคราะห์และฝึกฝนระบบการรู้จำเสียงพูดมีประสิทธิภาพให้ผลการรู้จำถูกต้องสูงสุด
และใช้พัฒนาระบบสังเคราะห์เสียงพูดให้มีความใกล้เคียงกับเสียงคนจริงๆ

ฐานข้อมูลเสียงภาษาไทยหรือ Thai Speech Corpus นี้
นอกจากจะใช้ในเป้าหมายหลักเพื่อวิจัยและพัฒนาระบบรู้จำเสียงพูด Speech Recognition
และระบบสังเคราะห์เสียง Speech Synthesis แล้ว ยังสามารถใช้ในงานวิจัยเกี่ยวกับสัญลักษณ์
และเป็นฐานข้อมูลหลักในการสร้างแบบจำลองหน่วยเสียงสำหรับระบบรู้จำเสียงในเนื้อหาเฉพาะอื่นๆ
ได้อีกด้วย

แนวทางในการวิจัยในปี 2554 จะยังคงพัฒนา Thai Speech Corpus
เพื่อให้มีหน่วยเสียงที่ครบถ้วนสมบูรณ์ ครอบคลุม ถูกต้อง และมีใช้ในภาษาไทยจริง
(รวมทั้งหน่วยเสียงที่ยืมจากภาษาอื่น) ตลอดจนการกำกับขอบเขตของหน่วยเสียง
ทั้งนี้จะต้องออกแบบหลักเกณฑ์หรือวิธีการในการทดสอบ
เพื่อใช้ประเมินความถูกต้องและสมบูรณ์ของฐานข้อมูลเสียงดังกล่าวอีกด้วย

ในส่วนของการวิจัยเรื่อง Data Cleansing ที่ผ่านมานั้น
ปัจจุบันสามารถสร้างความเชื่อมั่นในผลของเทคโนโลยีในเชิงธุรกิจ กล่าวคือได้ผลิต Purigin
ภายใต้แบรนด์ของบริษัทเอ็ม เอฟ อี ซีฯ
ซึ่งเป็นซอฟต์แวร์ที่ใช้ช่วยในการจัดการกับฐานข้อมูลภาษาไทยขนาดใหญ่ ไม่ว่าจะเป็นเรื่อง Data
Standardization และ Data De-Duplication ซึ่งถือเป็นหัวใจหลักของ Advanced Data
Cleansing ที่ผ่านการพัฒนาสำเร็จสมบูรณ์ และทดสอบการใช้งานจริงแล้วในปี 2553 ที่ผ่านมา

ในปี 2554 นี้ แนวทางการพัฒนาจะเน้นไปทางด้านการใช้งานง่ายของระบบ โดยการใช้งานผ่าน
GUI (Graphic User Interface)
นอกจากนี้ยังเพิ่มความสามารถทางด้านการใช้งานขั้นพื้นฐานทั่วไปต่างๆ
เพื่อให้ความสามารถของระบบครบถ้วน เป็น Data Cleansing Solution ที่สมบูรณ์ยิ่งขึ้น
ซึ่งบริษัทได้เตรียมงบประมาณลงทุนด้านดังกล่าวปีละประมาณ 25-30 ล้านบาท
โดยได้มีการปรับโครงสร้างทีมงาน เพื่อให้เกิดประสิทธิภาพการบริหารงาน
และผลลัพธ์ในเชิงธุรกิจมากขึ้น รวมทั้งการพัฒนาผลิตภัณฑ์ใหม่ต่างๆ ภายใต้แบรนด์บริษัท อาทิเช่น
TelePresence Thailand, Hacker Surrender Solution (HSS), Ingress Payment
Gateway, MFEC Touch Solution และ Touch Your Way เป็นต้น
ที่ได้รับความสนใจจากกลุ่มลูกค้ามากขึ้น